stanford-oval/wikipedia huggingface dataset:
ความมั่นคงของอุปกรณ์เคลื่อนที่
มัลแวร์ > มัลแวร์ > การทำกิจให้สำเร็จ

เมื่อมัลแวร์ติดสมาร์ทโฟนแล้ว ก็จะหาวิธีทำการร้ายให้สำเร็จ รวมทั้ง
หาเงิน คือผู้ร้ายจะขโมยข้อมูลส่วนตัวของผู้ใช้แล้วเรียกค่าไถ่ข้อมูลกับผู้ใช้ หรือขายข้อมูลนั้นให้แก่บุคคลที่ 3
ทำให้ข้อมูลและอุปกรณ์เสียหาย คือมัลแวร์อาจทำให้อุปกรณ์นั้นเสียหายเป็นบางส่วน หรือลบหรือเปลี่ยนข้อมูลในอุปกรณ์นั้น
สร้างความเสียหายที่ไม่ปรากฏ คือ ความเสียหายสองอย่างที่กล่าวมาก่อนเป็นสิ่งที่ตรวจสอบได้ แต่มัลแวร์อาจเปิดประตูหลังทิ้งไว้เพื่อใช้ในการโจมตีในอนาคต หรือเพื่อจะดักฟังการสื่อสารผ่านโทรศัพท์
มัลแวร์ > มัลแวร์ > การกระจายไปยังระบบอื่นๆ

เมื่อมัลแวร์ติดสมาร์ทโฟนแล้ว ก็จะพยายามกระจายไปติดอุปกรณ์อื่นๆ อีก
ซึ่งปกติจะเกิดกับอุปกรณ์ที่อยู่ใกล้ๆ โดยผ่านไวไฟ บลูทูธ หรืออินฟราเรด
หรือเกิดกับเครือข่ายที่อยู่ไกลอื่นๆ โดยผ่านโทรศัพท์ ข้อความเอสเอ็มเอส หรืออีเมล
มัลแวร์ > ตัวอย่าง > ไวรัสและม้าโทรจัน

Cabir (Caribe, SybmOS/Cabir, Symbian/Cabir และ EPOC.cabir) เป็นชื่อหนอนคอมพิวเตอร์ซึ่งพัฒนาขึ้นในปี 2004 โดยออกแบบให้ติดโทรศัพท์มือถือระบบปฏิบัติการ Symbian OS และเชื่อว่าเป็นหนอนคอมพิวเตอร์ชนิดแรกที่สามารถติดโทรศัพท์มือถือได้
Commwarrior สร้างขึ้นเมื่อวันที่ 7 มีนาคม 2005 เป็นหนอนคอมพิวเตอร์ชนิดแรกที่สามารถติดอุปกรณ์จำนวนมากผ่านข้อความเอ็มเอ็มเอส โดยส่งเป็นไฟล์แนบชื่อ COMMWARRIOR.ZIP ซึ่งบรรจุไฟล์ COMMWARRIOR.SIS เมื่อผู้ใช้ดำเนินการไฟล์นี้แล้ว ก็จะพยายามต่อกับอุปกรณ์ใกล้ๆ ด้วยบลูทูธหรืออินฟราเรดโดยใช้ชื่อสุ่ม แล้วก็จะพยายามส่งข้อความเอ็มเอ็มเอสไปยังบุคคลในสมุดที่อยู่ของสมาร์ทโฟน โดยใช้หัวเรื่องต่างๆ กันสำหรับแต่ละบุคคล ผู้เมื่อเปิดข้อความเอ็มเอ็มเอสโดยไม่ตรวจสอบบริบทอื่นๆ ก่อน ก็จะติดหนอนนี้เช่นกัน
Phage เป็นไวรัสของระบบ Palm OS ชนิดแรกที่พบ ซึ่งส่งจากพีซีไปยัง Palm ผ่านการซิงก์ ซึ่งจะทำให้แอปทั้งหมดบนโทรศัพท์ติด โดยฝังโค๊ดของตนลงในแอป โดยที่ทั้งผู้ใช้และตัวระบบเองจะไม่สามารถตรวจจับมันได้ เพราะจากมุมมองของระบบ แอปทั้งหมดทำงานได้โดยปกติ
RedBrowser เป็นม้าโทรจันที่เขียนด้วยภาษาจาวา โดยปลอมตัวเป็นโปรแกรมที่เรียกว่า RedBrowser ซึ่งช่วยผู้ใช้ให้ไปเยี่ยมดูไซต์แบบ WAP โดยไม่ต้องมีการเชื่อมต่อแบบ WAP เมื่อกำลังติดตั้งแอป ก็จะขออนุญาตเพื่อส่งข้อความ ถ้าผู้ใช้อนุญาต แอปก็จะสามารถส่งข้อความเอสเอ็มเอสไปยังเบอร์ที่คิดตังค์ผู้ใช้ได้ โปรแกรมนี้ฉวยโอกาสกับเครือข่ายสังคม เช่นเฟซบุ๊คและทวิตเตอร์ เพื่อดูดเอาข้อมูลการติดต่อกับคนที่ผู้ใช้รู้จัก โดยผู้ใช้ได้ให้อนุญาต แล้วก็จะส่งข้อความไปยังบุคคลเหล่านั้น
WinCE.PmCryptic.A เป็นซอฟต์แวร์ก่อการร้ายในระบบ Windows Mobile เป็นการหาเงินของผู้ร้าย โดยจะทำให้อุปกรณ์อื่นๆ ติดโดยใช้การ์ดความจำที่ใส่เข้าไปในสมาร์ทโฟน
CardTrap เป็นไวรัสที่สามารถกระจายไปยังสมาร์ทโฟนชนิดต่างๆ โดยสามารถล้มการทำงานของแอประบบและแอปของบริษัทที่ 3 อื่นๆ มันปฏิบัติการโดยเปลี่ยนไฟล์ที่ใช้เริ่มระบบสมาร์ทโฟนและแอป โดยทำให้ใช้งานไม่ได้  ยังมีรูปแบบอื่นๆ นี้อีกเช่น Cardtrap.A สำหรับระบบ SymbOS โดยเฉพาะ มันยังส่งมัลแวร์ไปตามการ์ดความจำ ที่ทำให้ระบบวินโดว์สติดได้
Ghost Push เป็นซอฟต์แวร์ก่อการร้ายบนระบบแอนดรอยด์ ซึ่งรูตสมาร์ทโฟนได้โดยอัตโนมัติ แล้วติดตั้งแอปก่อการร้ายอื่นๆ เองในส่วนเก็บข้อมูลของระบบ (system partition) แล้วก็จะอันรูตอุปกรณ์ เป็นป้องกันผู้ใช้ไม่ให้ถอนสิ่งที่ติดตั้งออกจากระบบได้ด้วยการรีเซ็ต โดยจะสามารถถอนได้ด้วยการติดตั้งระบบรอมใหม่เท่านั้น มันทำให้ทรัพยากรต่างๆ ของระบบใช้งานไม่ได้ ทำงานได้ไว และตรวจจับได้ยาก
มัลแวร์ > ตัวอย่าง > มัลแวร์เรียกค่าไถ่

มัลแวร์เรียกค่าไถ่บนโทรศัพท์มือถือเป็นซอฟต์แวร์ที่กันไม่ให้เจ้าของใช้โทรศัพท์ได้นอกจากจะเสียค่าไถ่ก่อน
เป็นอันตรายที่มีเพิ่มขึ้นเรื่อยๆ เริ่มตั้งแต่ปี 2014
เหตุอย่างหนึ่งก็คือ ผู้ใช้โทรศัพท์มักไม่ค่อยใส่ใจเรื่องความมั่นคงปลอดภัย โดยเฉพาะในการตรวจสอบแอปที่ใช้กับลิงก์ที่ได้ 
เพราะเชื่อใจสมรรถภาพการป้องกันความปลอดภัยของอุปกรณ์
มัลแวร์เรียกค่าไถ่บนอุปกรณ์เคลื่อนที่ เป็นปัญหาสำคัญสำหรับธุรกิจ ที่ต้องเข้าถึงข้อมูลทางการค้าของบริษัทอยู่เรื่อยๆ รวมทั้งข้อมูลการติดต่อลูกค้า 
นักธุรกิจผู้กำลังเดินทางอยู่มีโอกาสจ่ายค่าไถ่สูงกว่าอย่างสำคัญ เพื่อให้เข้าถึงข้อมูลในอุปกรณ์ของตัวเองได้ เพราะมีปัญหาในการรับความช่วยเหลือจากพนักงานไอที ทั้งโดยเวลาและโดยการเข้าถึงได้โดยตรง
มัลแวร์เรียกค่าไถ่ได้สร้างปัญหากับอุปกรณ์อินเทอร์เน็ตต่างๆ เพราะใช้งานไม่ได้ เป็นความเสียหายราคาแพงสำหรับบริษัทเมื่อต้องกู้ข้อมูลคืนมา
มัลแวร์ > ตัวอย่าง > สปายแวร์

บทความหลัก: สปายแวร์
Pegasus - ในปี 2021 นักข่าวและนักวิจัยได้รายงานการค้นพบสปายแวร์ที่พัฒนาและแจกจำหน่ายโดยบริษัทเอกชน ซึ่งสามารถติดสมาร์ทโฟนทั้งระบบไอโอเอสและแอนดรอยด์ ส่วนหนึ่งโดยการใช้ 0-day exploit คือช่องโหว่ของระบบหรือของแอปที่ยังไม่มีอัพเดท โดยไม่ต้องมีปฏิสัมพันธ์ใดๆ กับผู้ใช้ และไม่ทิ้งร่องรอยให้ผู้ใช้รู้ตัวได้ สปายแวร์นี้สามารถใช้ขโมยข้อมูล ติดตามตำแหน่งของผู้ใช้ บันทึกภาพหรือคลิปด้วยกล้อง หรือเปิดไมโครโฟนฟัง โดยจะทำเมื่อไหร่ก็ได้
Flexispy เป็นแอปของระบบ Symbian ที่จัดเป็นม้าโทรจัน โปรแกรมนี้จะส่งข้อมูลที่สมาร์ทโฟนได้รับหรือส่งไปยังเซิฟเวอร์ของ Flexispy โดยเบื้องต้นมุ่งหมายจัดทำเพื่อป้องกันความปลอดภัยให้แก่เด็ก หรือสืบติดตามคู่ครองที่มีชู้
มัลแวร์ > การกระจายมัลแวร์ไปยังแพลตฟอร์มต่างๆ

แฮ็กเกอร์สามารถทำมัลแวร์ให้ใช้ได้กับแพลตฟอร์มหลายอย่าง 
มัลแวร์อาจจะโจมตีระบบปฏิบัติการโดยตรง แต่ก็ยังอาจสามารถกระจายไปในระบบต่างๆ
ในเบื้องต้น มัลแวร์อาจจะอาศัย runtime environment เช่น เจวีเอ็ม (Java virtual machine) หรือดอตเน็ตเฟรมเวิร์ก
หรืออาจจะใช้คลังซอฟต์แวร์ที่มีอยู่ในหลายๆ ระบบ
มัลแวร์บางอย่างอาจนำไฟล์ดำเนินการ (executable file) สำหรับระบบต่างๆ ไปด้วยกัน เพื่อให้สามารถใช้ไปในระยะที่กระจายไปยังระบบต่างๆ 
แต่ในทางปฏิบัติแล้ว มัลแวร์ชนิดนี้ต้องอาศัยการเชื่อมต่อกันที่มีอยู่ระหว่างระบบปฏิบัติการสองระบบเพื่อใช้ในการโจมตี 
การ์ดความจำก็ใช้ได้ในกรณีนี้ หรือว่าซอฟต์แวร์ที่ใช้ในการซิงก์ก็ใช้ได้
การป้องกัน

ความั่นคงของอุปกรณ์เคลื่อนที่สามารถจัดอยู่เป็นหลายหมวด แต่ละหมวดจะไม่ป้องกันในระดับเดียวกัน และออกแบบเพื่อป้องกันอันตรายต่างๆ กัน 
เริ่มจากการป้องกันภัยของระบบปฏิบัติการ คือป้องกันไม่ให้ระบบถูกเปลี่ยนแปลงโดยแอป ไปจนถึงการให้ข้อมูลแก่ผู้ใช้ว่าควรป้องกันตัวอย่างไร เช่น เพื่อป้องกันการติดตั้งซอฟต์แวร์ที่น่าสงสัย
การป้องกัน > ความปลอดภัยในระดับระบบปฏิบัติการ

ระดับแรกในการรักษาความมั่นคงของสมาร์ทโฟนอยู่ที่ระดับระบบปฏิบัติการ 
นอกจากจะต้องทำกิจทั่วไปของระบบปฏิบัติการ เช่น การจัดการทรัพยากร การจัดการกระบวนการคอมพิวเตอร์ แล้ว
ยังต้องมีวิธีให้ผู้ใช้เพิ่มแอปและลงข้อมูลในอุปกรณ์ โดยไม่เพิ่มอันตรายต่างๆ[ต้องการอ้างอิง]
หลักสำคัญอย่างหนึ่งในระบบปฏิบัติการของอุปกรณ์เคลื่อนที่ก็คือ การแบ่งกระบวนการคอมพิวเตอร์ให้อยู่ในส่วนของตนๆ (sandbox คือจำกัดให้อยู่ในกล่องทราย)
นี่เป็นเพราะสมาร์ทโฟนออกแบบให้ใช้แอปได้หลายอย่าง จึงต้องมีกลไกเพื่อให้แน่ใจว่า แอปเช่นนี้ไม่เป็นภัยต่อโทรศัพท์ หรือต่อแอปอื่นๆ หรือต่อข้อมูลในระบบ หรือต่อผู้ใช้ 
คือ ถ้ามีโปรแกรมก่อการร้ายได้มาถึงอุปกรณ์เคลื่อนที่แล้ว ก็ควรจะมีจุดอ่อนที่ถูกโจมตีได้น้อยที่สุด
กล่องทรายเป็นการดำเนินการกระบวนการคอมพิวเตอร์ในส่วนของตนๅ ไม่ให้มีปฏิสัมพันธ์ต่อกันและกัน ไม่ให้ทำอันตรายต่อกันและกัน 
แต่ตามประวัติระบบปฏิบัติการคอมพิวเตอร์ กล่องทรายมีการทำให้เกิดผลต่างๆ กัน
รายการต่อไปนี้เป็นกลไกที่ทำให้เกิดผลในระบบปฏิบัติการต่างๆ โดยเฉพาะแอนดรอยด์
การป้องกัน > ซอฟต์แวร์ความมั่นคง

เหนือระบบรักษาความปลอดภัยของระบบปฏิบัติการ ยังมีซอฟต์แวร์รักษาความปลอดภัยอีกชั้นหนึ่ง
เป็นองค์ประกอบโดยเฉพาะๆ ที่ป้องกันจุดอ่อนชนิดต่างๆ เช่น ป้องกันมัลแวร์ การลุกลำ้ การระบุผู้ใช้ว่าเป็นมนุษย์หรือไม่ และการพิสูจน์ตัวจริงผู้ใช้
เป็นองค์ประกอบที่สืบทอดมาจากระบบรักษาความปลอดภัยของคอมพิวเตอร์
แต่ก็มีทรัพยากรที่จำกัดกว่าคอมพิวเตอร์
การป้องกัน > การตรวจตราทรัพยากรในสมาร์ทโฟน

ถ้าแอปก่อการร้ายสามารถข้ามวิธีการรักษาปลอดภัยต่างๆ ได้ ก็จะสามารถทำกิจของตนๆ ได้
แต่กิจกรรมเช่นนี้ บางครั้งก็สามารถตรวจจับได้ด้วยโปรแกรมที่ตรวจตราการใช้ทรัพยากรต่างๆ ในโทรศัพท์ 
ทรัพยากรต่อไปนี้เป็นเพียงตัวบ่งชี้ แต่ไม่ใช่ตัวกำหนดที่แน่นอนว่า กิจกรรมของแอปหนึ่งๆ ดีหรือไม่ดีอย่างแน่นอน 
แต่ตัวบ่งชี้สามารถชี้แอปที่น่าสงสัยได้ โดยเฉพาะถ้าแอปใช้ทรัพยากรต่างๆ หลายอย่าง
การป้องกัน > การตรวจเครือข่าย

การสื่อสารทางเครือข่ายที่โทรศัพท์ทำสามารถตรวจสอบได้ 
เช่น ใส่ตัวตรวจสอบที่จุดส่งต่อการสื่อสารเพื่อตรวจจับพฤติกรรมผิดปกติ 
เพราะโพรโทคอลทางเครือข่ายที่อุปกรณ์มือถือใช้จะจำกัดกว่าที่พบในคอมพิวเตอร์ ดังนั้น ข้อมูลที่โทรศัพท์ส่งไปทางเครือข่ายจึงสามารถระบุได้ (เช่น เป็นโพรโทคอลที่ส่งเอสเอ็มเอส) และทำให้สามารถตรวจจับความผิดปกติในเครือข่ายมือถือได้
การป้องกัน > การตรวจตราโดยผู้ผลิต

ในลูกโซ่การผลิตและการแจกจำหน่าอุปกรณ์เคลื่อนที่ ผู้ผลิตมีหน้าที่สร้างอุปกรณ์ให้มีค่าตั้งพื้นฐานที่ไม่มีช่องโหว่
เพราะผู้ใช้โดยมากไม่ใช่ผู้เชี่ยวชาญในด้านความปลอดภัย จึงจะไม่รู้ถึงปัญหาความปลอดภัย ดังนั้น ผู้ใช้ปกติก็จะไม่เปลี่ยนค่าตั้งที่ผู้ผลิตตั้งไว้ 
ผู้ผลิตสมาร์ทโฟนบางบริษัทบางครั้งยังเพิ่มองค์ประกอบเสริมเช่นชิปความปลอดภัย Titan M2
การป้องกัน > ผู้ใช้ควรรู้จักปัญหา

ผู้ใช้มีหน้าที่รับผิดชอบสำคัญในการป้องกันความปลอดภัยของอุปกรณ์ 
ซึ่งอาจจะเป็นเพียงแค่การใช้รหัสผ่าน หรือการระมัดระวังให้สิทธิโดยเฉพาะๆ แก่แอปต่างๆ 
นี้จะสำคัญเป็นพิเศษสำหรับพนักงานของบริษัทที่เก็บข้อมูลของบริษัทไว้บนอุปกรณ์
แอปมักก่อการร้ายได้ก็เพราะผู้ใช้ไม่ค่อยระมัดระวัง
พบว่าผู้ใช้สมาร์ทโฟนมักจะไม่ใส่ใจข้อความเตือนเกี่ยวกับความปลอดภัยเมื่อติดตั้งแอป ในเรื่องการเลือกใช้แอป การเช็คชื่อเสียงของแอป การดูรีวิว การตรวจความปลอดภัย และการเช็ครายละเอียดของสัญญาการตกลง
บริษัทความปลอดภัยอินเทอร์เน็ต BullGuard ได้สำรวจแล้วพบว่า ผู้ใช้ไม่มีความรู้เกี่ยวกับอันตรายต่อสมาร์ทโฟนของตนๆ โดยผู้ใช้ 53% ระบุว่า ไม่รู้ว่ามีซอฟต์แวร์ความปลอดภัยสำหรับสมาร์ทโฟน 
ส่วนอีก 21% อ้างว่า การป้องกันเช่นนั้นไม่จำเป็น และอีก 42% ยอมรับว่า ไม่เคยคิดว่ามีปัญหา[ต้องการอ้างอิงเต็มรูปแบบ]
สถิติเช่นนี้แสดงว่า ผู้บริโภคไม่ใส่ใจเรื่องความเสี่ยงทางความปลอดภัยพอ เพราะไม่เชื่อว่าเป็นเรื่องร้ายแรง
แต่จริงๆ แล้ว สมาร์ทโฟนก็คือคอมพิวเตอร์ติดมือ และก็อ่อนแอเท่าๆ กับคอมพิวเตอร์
สิ่งเหล่านี้เป็นสิ่งที่ผู้ใช้สามารถทำเพื่อเพิ่มความปลอดภัยให้แก่สมาร์ทโฟนของตน
การป้องกัน > ผู้ใช้ควรรู้จักปัญหา > การเข้ารหัสระดับอุปกรณ์ของแอนดรอยด์ (device encryption)

แอนดรอยด์รุ่นใหม่ๆ จะตั้งให้เข้ารหัสข้อมูลทั้งหมดที่เก็บไว้ในอุปกรณ์โดยอัตโนมัติ 
ดังนั้น การดูดข้อมูลและการถอดรหัส เมื่อโทรศัพท์หาย ก็จะทำได้ยาก 
เป็นค่าติดตั้งที่เข้าถึงได้ผ่าน Settings → Security → Encrypt Phone + Encrypt SD Card หรือ ค่าติดตั้ง → ความปลอดภัย → การเข้ารหัสโทรศัพท์ + การเข้ารหัสเอสดีการ์ด
การป้องกัน > การเก็บข้อมูลไว้ในเซิฟเวอร์

วิธีการป้องกันข้อมูลในมือถืออย่างหนึ่งก็คือ การรับส่งและการเก็บข้อมูลไว้ในเซิฟเวอร์ ไม่เก็บไว้บนโทรศัพท์เอง 
โดยเมื่อผ่านเกณฑ์อะไรบางอย่างแล้ว เช่น หมดอายุแล้ว ก็จะลบข้อมูลนั้นออก
การป้องกัน > ข้อจำกัด

กลไกความปลอดภัยของสมาร์ทโฟนที่กล่าวในบทความนี้ โดยมากสืบทอดมาจากความรู้และประสบการณ์กับความมั่นคงของคอมพิวเตอร์ 
มีองค์ประกอบที่สามารถใช้ได้เหมือนกันในอุปกรณ์ทั้งสองอย่าง เช่นโปรแกรมป้องกันไวรัสหรือไฟร์วอลล์
แต่ถึงกระนั้น การทำโปรแกรมเช่นนี้ให้เกิดผล ก็อาจเป็นไปไม่ได้หรือว่าจำกัดมากในอุปกรณ์มือถือ 
เหตุผล ก็คือทรัพยากรทางเทคนิคที่ต่างกันในคอมพิวเตอร์และในมือถือ 
แม้สมาร์ทโฟนจะมีกำลังเพิ่มขึ้นเรื่อยๆ เร็วขึ้นเรื่อยๆ แต่ก็ยังมีข้อจำกัดอื่นๆ
เป็นระบบที่ทำงานได้ทีละอย่าง คือระบบปฏิบัติการบางอย่างรวมทั้งทียังใช้อยู่อย่างสามัญ จะทำงานได้ทีละอย่าง (single-tasking) เป็นงานที่กำลังแสดงบนหน้าจออยู่เท่านั้นที่กำลังดำเนินการ ดังนั้น จึงทำโปรแกรมป้องกันไวรัสและไฟล์วอลล์ได้ยากในระบบเช่นนี้ เพราะทำงานร่วมกันไม่ได้ในขณะที่ผู้ใช้กำลังใช้อุปกรณ์ ซึ่งจริงๆ เป็นเวลาที่จำต้องตรวจสอบมากที่สุด
ต้องจำกัดพลังงาน คือ ข้อจำกัดสำคัญอย่างหนึ่งของสมาร์ทโฟนก็คือมีพลังงานจำกัด จึงสำคัญว่า กลไกรักษาความปลอดภัยไม่ควรใช้แบตเกินควร ซึ่งจะทำให้สมาร์ทโฟนใช้ได้ไม่ดี
ต้องจำกัดการใช้เครือข่าย คือเช่นเดียวกันกับแบต กลไกรักษาความปลอดภัยไม่ควรใช้เน็ตมากเกินไป ในเรื่องการใช้แบต การใช้เน็ตเป็นกิจกรรมที่กินแบตมากที่สุดอย่างหนึ่ง อย่างไรก็ดี การคำนวณค่าบางอย่างก็อาจจะต้องทำที่เซิร์ฟเวอร์ผ่านการใช้เน็ตเพื่อจำกัดการใช้แบต การประหยัดการคำนวณแต่ต้องใช้เน็ตเช่นนี้ จึงเป็นเรื่องที่ซับซ้อน ทำให้ดีได้ยาก
อนึ่ง ถึงแม้ซอฟต์แวร์อาจมีอัพเดท หรือทำขึ้นได้ แต่ก็อาจจะไม่ได้ใช้ 
เช่นผู้ใช้อาจไม่รู้ว่ามีอัพเดทของระบบปฏิบัติการ 
หรือผู้ผลิตหรือผู้พัฒนาซอฟต์แวร์อาจใช้เวลานานมากเกินไปในการทำอัพเดท ทำให้จุดอ่อนสามารถถูกฉวยโอกาสโจมตีได้
การป้องกัน > ความมั่นคงของสมาร์ทโฟนรุ่นล่าสุด

ซอฟต์แวร์และฮาร์ดแวร์ต่อไปนี้ จะเป็นองค์ประกอบของความมั่นคงของโทรศัพท์มือถือรุ่นปัจจุบันหรือรุ่นต่อๆ ไป
ดูเพิ่ม

ความมั่นคงคอมพิวเตอร์
การรักษาความปลอดภัยทางข้อมูล
เชิงอรรถและอ้างอิง > หนังสือ

Bishop, Matt (2004). Introduction to Computer Security. Addison Wesley Professional. ISBN 978-0-321-24744-5.
Dunham, Ken; Abu Nimeh, Saeed; Becher, Michael (2008). Mobile Malware Attack and Defense. Syngress Media. ISBN 978-1-59749-298-0.
Furnell, Steven (2009). Mobile Security. Itgp. ISBN 978-1-84928-021-1.
Rogers, David (2013). Mobile Security: A Guide for Users. Copper Horse Solutions Limited. ISBN 978-1-291-53309-5.
ค่ากึ่งกลางพิสัย

ค่ากึ่งกลางพิสัย (อังกฤษ: mid-range หรือ mid-extreme) เป็นการวัดแนวโน้มสู่ส่วนกลางอย่างหนึ่ง คำนวณจากมัชฌิมเลขคณิตระหว่างค่าสูงสุดกับค่าต่ำสุดของชุดข้อมูล นั่นคือ
ค่ากึ่งกลางชนิดนี้มีความอ่อนไหวสูงเนื่องจากใช้ข้อมูลเพียงสองค่า และไม่พิจารณาข้อมูลตัวอื่นๆ เลย ดังนั้นค่ากึ่งกลางพิสัยจึงหาที่ใช้ได้ยากในการวิเคราะห์ทางสถิติ
ตัวอย่าง

กำหนดให้ชุดข้อมูลหนึ่งมีข้อมูลเป็น (6, 5, 6, 8, 2, 2, 3, 2, 4, 2, 7) ค่ากึ่งกลางพิสัยมีค่าเท่ากับ (8 + 2) / 2 = 10 / 2 = 5
และสำหรับชุดข้อมูล (1, 3, 5, 5, 40, 12, 7) ค่ากึ่งกลางพิสัยมีค่าเท่ากับ (40 + 1) / 2 = 41 / 2 = 20.5 ซึ่งสมาชิกแทบทุกตัวมีค่าน้อยกว่าค่ากึ่งกลางพิสัย เว้นแต่ค่าสูงสุด
ดูเพิ่ม

มัธยฐาน
ค่าคงตัวจักรวาล

ในการศึกษาจักรวาลวิทยา ค่าคงตัวจักรวาล (อังกฤษ: Cosmological constant; มักเขียนย่อด้วยอักษรกรีกตัวใหญ่ แลมบ์ดา: Λ) คือค่าคงตัวที่นำเสนอโดย อัลเบิร์ต ไอน์สไตน์ เพื่อปรับปรุงทฤษฎีสัมพัทธภาพทั่วไปของเขาเองให้สามารถได้ผลสอดคล้องกับแบบจำลองเอกภพสถิตที่ไอน์สไตน์เชื่อ ในภายหลังไอน์สไตน์ก็ละทิ้งแนวคิดนี้ไปหลังจากมีผลสังเกตการณ์การเคลื่อนไปทางแดง ของ เอ็ดวิน ฮับเบิล ซึ่งบ่งชี้ว่าเอกภพไม่ได้มีสภาวะสถิตหรือหยุดนิ่งกับที่ แต่เอกภพกำลังขยายตัว อย่างไรก็ดี การค้นพบ ความเร่งของจักรวาล (cosmic acceleration) ในช่วงคริสต์ทศวรรษ 1990 ได้รื้อฟื้นความสนใจเกี่ยวกับค่าคงตัวจักรวาลขึ้นมาใหม่
ดูเพิ่ม

บิกแบง
พลังงานมืด
พลังงานสุญญากาศ
สมการฟรีดแมน
แหล่งข้อมูลอื่น

Carroll, Sean M., "The Cosmological Constant" เก็บถาวร 2001-12-01 ที่ เวย์แบ็กแมชชีน (short), "The Cosmological Constant" (extended).
'Cyclic universe' can explain cosmological constant.
News story: More evidence for dark energy being the cosmological constant
ค่ายมรณะแบวแชตส์

ค่ายมรณะแบวแชตส์ (อังกฤษ: Bełżec extermination camp) เป็นค่ายมรณะแรกที่สร้างขึ้นโดยนาซีเยอรมนีระหว่างสงครามโลกครั้งที่สองเพื่อสนองจุดประสงค์ของการปฏิบัติการไรน์ฮาร์ท (Aktion Reinhard) ซึ่งเป็นการปฏิบัติการที่มีจุดมุ่งหมายในการกำจัดชาวยิวจากแผ่นดินเยอรมัน ค่ายมรณะแบวแชตส์เปิดทำการในปี ค.ศ. 1942 ตัวค่ายตั้งอยู่ในบริเวณยึดครองโปแลนด์ราวครึ่งไมล์จากสถานีรถไฟแบวแชตส์
ประชากรชาวยิวอย่างน้อย 434,500 คนถูกสังหารที่ค่ายมรณะแบวแชตส์ รวมทั้งชาวโปแลนด์และชาวโรมานีอีกไม่ทราบจำนวน เท่าที่ทราบมีชาวยิวสองคนเท่านั้นที่รอดชีวิตมาได้จากค่ายมรณะนี้ คือ รูดอล์ฟ เรเดอร์ และไคม์ เฮิร์สมัน การที่มีผู้รอดชีวิตเพียงจำนวนจำกัดอาจจะทำให้ไม่เป็นที่ทราบรายละเอียดเกี่ยวกับค่ายนี้มากนักแม้ว่าจะมีผู้ถูกสังหารไปเป็นจำนวนมาก
ดูเพิ่ม

ค่ายมรณะ
ค่ายกักกัน
คุนิโอะ-คุง

| คุนิโอะ-คุง |
| --- | --- |
ผู้พัฒนา: เทคนอสเจแปน มิลเลียนคอร์เปอร์เรชัน
ผู้จัดจำหน่าย: เทคนอสเจแปน (1981-1996), มิลเลียนคอร์เปอร์เรชัน (2001-ปัจจุบัน)
เครื่องเล่น: แฟมิคอม, เกมบอย, เมก้าไดรฟ์, X68000, พีซี-เอนจิน, ซูเปอร์แฟมิคอม, เกมบอยแอดวานซ์, นินเทนโดดีเอส, เวอร์ชวลคอนโซล, โทรศัพท์มือถือ, พีซี, เพลย์สเตชัน 2, วีแวร์, นินเทนโด ทรีดีเอส
แนว: เกมกีฬา และ เกมต่อสู้
คุนิโอะ-คุง (อังกฤษ: Kunio-kun; ญี่ปุ่น: くにおくん) เป็นแฟรนไชส์วิดีโอเกม ที่ผลิตโดยเทคนอสเจแปนเป็นบริษัทเดียวกันที่สร้างดับเบิ้ลดราก้อน
ประวัติ

จุดเริ่มต้นของตำนานนักเรียนนักเลงนี้ เกิดจากบริษัทเล็กๆแห่งนึงที่ชื่อ เทคนอสเจแปน ซึ่งเกมแรกๆของบริษัทนี้ไม่ค่อยประสบความสำเร็จมากมายนัก แต่ว่าในปี 1986 อันเป็นปีแรกที่มีเกมสไตล์เดินลุยต่อสู้อันโด่งดังถือกำเนิดขึ้นมา นั่นคือเกม Nekketsu Koha Kunio-kun เกมนี้มีเนื้อหาแปลกแหวกแนวไปจากเกมอื่นๆในยุคนั้น เพราะว่าพระเอกของเกมเป็นเด็กนักเรียนม.ปลาย และเป็นเด็กเฮี้ยวที่ชอบยกพวกไปตีกับโรงเรียนอื่น
ตำนานของคุนิโอะนั้นมีมากมายหลายวีรกรรม ด้วยความที่เขาเป็นลูกพี่ใหญ่ของโรงเรียน เวลามีเรื่องเหตุด่วนอันใดขึ้นมาลูกพี่จะต้องออกโรงก่อนเสมอ เช่นเมื่อคู่อริยกพวกมาตี คุนิโอะจะพาลูกน้องออกไปลุยเอง หรือเวลามีกิจกรรมกีฬาที่สถาบันของเขาต้องแข่งขันกับโรงเรียนอื่น เดี๋ยวกัปตันคุนิโอะจะพาลูกทีมไปคว้าเหรียญมาเอง นอกจากนี้แล้วเขายังไปก่อวีรกรรมไว้อีกมากมาย ทั้งการตะลุมบอนกับแก๊งค์เด็กแว๊นซ์ซิ่งมอเตอร์ไซค์, ยกพวกลุยกับยากูซ่า และที่ขาดไม่ได้เลยคือการไปตีกับเด็กโรงเรียนอื่นเคียงข้างกับริคิซึ่งเป็นคู่หูที่ดีที่สุดของคุนิโอะ
ในช่วงระยะเวลานับสิบปีที่คุนิโอะคุงโด่งดังอยู่ในหน้าจอทีวี เขามีภารกิจมากมายหลายเกมซึ่งเล่นกีฬาแทบจะไม่ซ้ำกันเลยก็ว่าได้ ซึ่งการเล่นกีฬาแต่ละครั้งของคุนิโอะก็มีเอกลักษณ์อันโดดเด่นคือการ เล่นนอกกติกา สิ่งสำคัญอีกอย่างของเกมกีฬาสไตล์คุนิโอะคือ ท่าไม้ตาย สันนิษฐานจะได้รับอิทธิพลมาจากการ์ตูนเรื่อง กัปตันซึบาสะ ซึ่งโด่งดังอย่างรุนแรงในช่วงพ.ศ. 2524 - 2531 กับการที่นักเตะตัวหลักจะมีท่าไม้ตายกันอย่างน้อยคนละหนึ่งท่า
สำหรับท่าไม้ตายประจำตัวของคุนิโอะส่วนใหญ่จะมีรูปร่างคล้ายๆกันทุกภาค คืออัดลูกบอลออกมาเป็นเหมือนรูปรักบี ส่วนของเพื่อนๆเขาก็จะแตกต่างกันออกไปหลายแบบ นอกจากการอัดนอกกติกาแล้วก็นับนี่ว่าเป็นจุดเด่นลำดับที่สองของซีรีส์คุนิโอะซึ่งไม่มีเกมไหนเหมือน และจนมาถึงในปี 1996 บริษัท เทคนอสเจแปน ก็ต้องเดินมาถึงทางตันเมื่อเกมในยุคสุดท้ายที่ออกให้กับเครื่อง นีโอ-จีโอ ก็ทำยอดขายตกต่ำไปตามตัวเครื่อง ดังนั้น เทคนอสเจแปน ที่มีสภาพการเงินร่อแร่และมีแต่หนี้เสีย จึงถูกศาลสั่งฟ้องให้ล้มละลายในที่สุด จึงเป็นการสิ้นตำนานของต้นกำเนิดผู้ผลิตเกมซีรีส์อันโด่งดังอย่างคุนิโอะคุง และดับเบิลดราก้อน และถ้าลองนับไปนับมาแล้ว เกมทั้งหมดเท่าที่ เทคนอสเจแปน ทำออกมาส่วนใหญ่จะไม่ค่อยประสบความสำเร็จ ดังนั้นทั้งบริษัทจึงมีเกมชูโรงอยู่แค่สองเกม ผลสุดท้ายจึงไปไม่รอดด้วยประการฉะนี้ แต่ทั้งสองเกมคือคุนิโอะและดับเบิลดราก้อน ถือเป็นเกมระดับตำนานที่กลายเป็นอมตะไปแล้ว  หลายปีต่อมา คุนิโอะ ทาคิ อดีตประธานบริษัท เทคนอสเจแปน และมิตซึฮิโร่ โยชิดะ อดีตโปรดิวเซอร์ของเกมซีรีส์คุนิโอะคุง ได้รวบรวมเงินทุนขึ้นมาใหม่และก่อตั้งบริษัทชื่อว่า มิลเลียน ขึ้นมา และก็ลงทุนซื้อลิขสิทธิ์เกมคุนิโอะซึ่งครั้งนึงเคยเป็นของพวกเขาเองแต่ว่าโดนยึดไปจากการล้มละลาย ทั้งคู่ได้ครอบครองเกมคุนิโอะอีกครั้งและจัดการปล่อยออกมาวางตลาดในระบบ เกมบอยแอดวานซ์ ให้แฟนๆรุ่นเก่าหายคิดถึงกัน ส่วนล่าสุดลิขสิทธิ์เกมนี้อยู่ในมือของค่าย Arc System ที่เพิ่งเอาบางภาคมารีเมคใหม่ลง นินเทนโดดีเอส และ นินเทนโด ทรีดีเอส ไปเมื่อเร็วๆนี้เอง รวมทั้งมีภาคใหม่อย่าง Nekketsu Kouha Kunio-Kun SP: Rantou Kyousoukyoku ที่เพิ่งวางตลาดไปเมื่อปี 2013 บนระบบ นินเทนโด ทรีดีเอส โดยยังคงเอกลักษณ์แบบเดิมๆเอาไว้ทุกประการ
ซีรีส์คุนิโอะคุงถือว่าเป็น อดีตอันหอมหวาน ของเด็กๆในยุคที่ยังสะสมสติ๊กเกอร์และของรางวัล การนั่งเล่นในสมัยนั้นต้องมาล้อมวงหน้าจอทีวี นอกจากผู้เล่นแล้วก็ยังมีทั้งกองแช่งและกองเชียร์ สลับสับเปลี่ยนหมุนเวียนกันเล่นในหมู่เพื่อนๆหรือในครอบครัวอย่างสนุกสนาน
ตัวละคร > ตัวละครหลัก

คุนิโอะ (อังกฤษ: Kunio;ญี่ปุ่น: くにお) เป็นตัวละครหลักของแฟรนไชส์นี้ปรากฏตัวทุกเกม คุนิโอะ (ในเกมอื่นๆที่ชาติตะวันตกมาซื้อเกมเช่น รีฟเวอร์ ซิตี้ แรนซัม Crash n boys street challenge อาจมีการเปลี่ยนชื่อเป็น อเล็กซ์ แครช เป็นต้น) นั้นเป็นเหมือนหัวหน้าประจำโรงเรียนมัธยมปลายเนคเคทซึ เวลามีเด็กต่างโรงเรียนมาหาเรื่องหรือมีปัญหาอะไรก็ตาม ลูกพี่คุนิโอะคนนี้จะไปเคลียร์ให้
ทันที แต่ก็ใช่ว่าเขาจะเป็นเด็กเกเรอย่างเดียว คุนิโอะยังเป็นถึงกัปตันทีมดอดจ์บอลของโรงเรียน รวมทั้งกีฬาชนิดอื่นๆเขาเหมาเล่นเป็นหมดทุกอย่าง ไม่ว่าจะเป็นฟุตบอล, บาสเก็ตบอล, เบสบอล, ฮอกกี้น้ำแข็งไอซ์เสก็ต ฯลฯ และแน่นอนว่าทุกครั้งที่เขาแข่งกีฬาจะต้องมีการใช้ความรุนแรงกันบ้างเล็กน้อย คุนิโอะเป็นเด็กนักเรียนปีสาม เขาเกิดวันที่ 27 พฤศจิกายน ทำไมต้องเป็นวันที่ 27 พ.ย. ก็เพราะว่ามันเป็นวันเดียวกับวันเกิดของ บรู๊ซ ลี ปรมาจารย์หนังกังฟูผู้ล่วงลับนั่นเอง มีกรุ๊ปเลือด AB ส่วนนามสกุลนั้นไม่เคยได้รับการเปิดเผย ทุกครั้งที่เขาปรากฏตัวมักจะใส่ชุดนักเรียนสีขาวอันเป็นเครื่องแบบของโรงเรียน
ซะเมะจิมะ ริคิ (อังกฤษ: Riki samejima; ญี่ปุ่น: 鮫島 力; โรมาจิ: Samejima Riki)
ริคิ (ในเกมอื่นๆที่ชาติตะวันตกมาซื้อเกมเช่น รีฟเวอร์ ซิตี้ แรนซัม Crash n boys street challenge อาจมีการเปลี่ยนชื่อเป็น ไรอัน ครัช เป็นต้น) นั้นเป็นตัวเอกอันดับสองของเกมนี้เลยก็ว่าได้ เขาเป็นลูกพี่ใหญ่ของโรงเรียนฮานาโซโน่ ซึ่งคำนี้พากย์ไทยได้ใจความว่า สวนดอกไม้ ซึ่งเดิมทีเป็นศัตรูกับโรงเรียนของคุนิโอะ ริคิปรากฏตัวเป็นครั้งแรกในเกม คุนิโอะ ดอดจ์บอล ด้วยการเป็นกัปตันทีมดอดจ์บอลในด่านแรกสุด หลังจากนั้นในภาคต่อมาเขาก็โด่งดังถึงขีดสุดเมื่อจับคู่แท็คทีมกับคุนิโอะในการไปช่วยสาวคนรักในเกม Downtown Nekketsu Monogatari หรือที่คนไทยชอบเรียกว่า คุนิโอะดาวน์ทาวน์ หลังจากนั้นทั้งคู่ก็กลายเป็นคู่แข่งที่เหมือนจะเกลียดกันแต่ทำไปทำมาก็กลายเป็นเพื่อนรักกันในที่สุด ริคิเกิดวันที่ 5 พฤษภาคม หรือวันที่ห้าเดือนห้านั่นเอง
เกมที่อยู่ในแฟรนไชส์นี้

| ชื่อเกม | คำอธิบายเพิ่มเติม |
| --- | --- |
Nekketsu Kōha Kunio-kun: 
คุนิโอะดอดจ์บอล: 
คุนิโอะดอดจ์บอล (ฟามิคอม): 
คุนิโอะดาวน์ทาวน์: 
Nekketsu Kōkō Dodgeball Bu:PC Bangai Hen: 
นินเท็นโดเวิลด์คัพ: 
Downtown Nekketsu Kōshinkyoku: Soreyuke Daiundōkai: 
ดับเบิ้ล ดราก้อน 2 (เกมบอย): เกมนี้เป็นเกมของแฟรนไชส์คุนิโอะ-คุงและดับเบิ้ลดราก้อน
Nekketsu Kōkō Soccer Bu:World Cup Hen: 
คุนิโอะย้อนยุค: เป็นเกมที่เอาคุนิโอะมาอยู่ในยุคญี่ปุ่นโบราณ
Nekketsu Kōkō Dodgeball Bu:Kyōteki! Dōkyū Senshi no Maki: 
Nekketsu Kōkō Dodgeball Bu:CD Soccer Hen: 
คุนิโอะฮอกกี้: เป็นเกมแข่งกีฬาฮอกกี้น้ำแข็งของแฟรนไชส์คุนิโอะ-คุง
Nekketsu Kōkō Dodgeball Bu:PC Soccer Hen: 
Bikkuri Nekketsu Shinkiroku: Harukanaru Kin Medal: 
Downtown Nekketsu Kōshinkyoku: Dokodemo Daiundōkai: 
Shodai Nekketsu Kōha Kunio-kun: 
Nekketsu Kōkō Dodgeball Bu:MD Soccer Hen: 
คุนิโอะไฟท์เตอร์: 
คุนิโอะซ็อคเกอร์ลีก: 
Bikkuri Nekketsu Shinkiroku: Dokodemo Kin Medal: 
Kunio-kun no Dodgeball da yo Zen'in Shūgō!!: 
Nekketsu! Street Basket:Ganbare Dunk Heroes: 
Downtown Nekketsu Baseball Monogatari: Yakyū de Shōbu da! Kunio-kun: 
Shin Nekketsu Kōha:Kunio-tachi no Banka: 
Kunio no Oden: 
Nekketsu! Beach Volley da yo: Kunio-kun: 
คุนิโอะดอดจ์บอล (นีโอจีโอ): 
คุนิโอะดาวน์ทาวน์ Ex: เป็นเกมที่สร้างใหม่ให้เหมาะสมกับยุคสมัย
Kunio-kun Nekketsu Collection 1: 
Kunio-kun Nekketsu Collection 2: 
Kunio-kun Nekketsu Collection 3: 
คุนิโอะดอดจ์บอลบรอวล์เลอร์: 
Nekketsu Dodgeball Bu i: 
Nekketsu Kōkō! Kunio-kun Online: 
คุนิโอะดาวน์ทาวน์ดอดจ์บอลออลสตาร์: 
Downtown Smash Dodgeball: 
Kunio-kun no Chō Nekketsu! Daiundōkai: 
Kunio-Kun no Chō Nekketsu! Soccer League Plus – World Hyper Cup Hen: 
Downtown Nekketsu Dodgeball: 
Nekketsu Kōha Kunio-Kun Special: 
Riki Densetsu: 
Nekketsu Kouha Kunio-Kun SP: Rantou Kyousoukyoku: 
Nekketsu Mahou Monogatari: 
Downtown Nekketsu Jidaigeki:
ความสำเร็จ

แต่เห็นว่าตัวคุนิโอะนั้นมีแต่ความรุนแรง แต่การ์ตูนคุนิโอะที่มีชื่อว่า(ญี่ปุ่น: おれは男だ! くにおくん; โรมาจิ: ''Ore wa Otoko Da! Kunio-kun'') ได้ลงตีพิมพ์ในนิตยสาร CoroCoro นั้นได้รับรางวัลชนะเลิศประเภทการ์ตูนเด็กดีเด่นของโชกักกุคังมาแล้วในปี 1995 
จากความสำเร็จของเกมซีรีส์คุนิโอะคุง ก็ทำให้บริษัท เทคนอสเจแปน ได้เงินอีกมากมายและสร้างเกมต่อมาอย่าง ดับเบิ้ลดราก้อน ซึ่งเป็นแนวเดินลุยพร้อมกันสองคนเหมือนกับคุนิโอะแต่จะมีเนื้อหาและตัวละครที่หนักแน่นตามสไตล์ของการ์ตูนญี่ปุ่นในช่วงนั้นที่กำลังฮิตพระเอกมีกล้ามเยอะๆใช้มือเปล่าหมัดเปลือยก็ฆ่าคนตายได้
เรียงจากซ้ายไปขวาคุนิโอะกับริคิ
ค้างคาวผลไม้

| ค้างคาวผลไม้ |
| --- | --- |

กลุ่มหนึ่งของค้างคาวแม่ไก่เล็กสีแดง (Pteropus scapulatus)

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์เลี้ยงลูกด้วยนม Mammalia
อันดับ:: ค้างคาว Chiroptera
วงศ์ใหญ่:: เทอโรโพดอยดี Pteropodoidea
วงศ์:: ค้างคาวผลไม้ Pteropodidae เกรย์, 1821

วงศ์ย่อย
   Nyctimeninae  Cynopterinae  Harpiyonycterinae  Pteropodinae  Rousettinae  Eidolinae 

การกระจายพันธุ์ของค้างคาวผลไม้
ชื่อพ้อง
 Pteropidae (เกรย์, 1821)  Pteropodina C. L. Bonaparte, 1837
ค้างคาวผลไม้ (อังกฤษ: Megabat, Fruit bat) เป็นอันดับย่อยของค้างคาวอันดับหนึ่ง ใช้ชื่อวิทยาศาสตร์ว่า Megachiroptera โดยแบ่งออกไปได้เพียงวงศ์เดียว คือ Pteropodidae

ลักษณะโดยรวมของค้าวคาวในอันดับและวงศ์นี้ ก็คือ มีความยาวได้ถึง 16 นิ้ว ระยะกางปีกสามารถกว้างได้ถึง 5 ฟุต มีจมูกยาว หูเล็ก ดวงตาที่โต ใบหน้าคล้ายกับหมาจิ้งจอก มีฤดูผสมพันธุ์ในช่วงฤดูใบไม้ร่วง ลูกค้างคาวจะถือกำเนิดขึ้นในช่วงต้นของฤดูร้อน ตัวเมียหนึ่งตัวจะให้กำเนิดลูกค้างคาวหนึ่งตัว  มักจะอาศัยอยู่ร่วมกันเป็นอาณานิคมใหญ่ โดยปกติแล้วตัวผู้หนึ่งตัวจะอาศัยอยู่ร่วมกับตัวเมียได้ถึง 8 ตัว
ออกหากินในเวลากลางคืน บินเป็นเส้นตรง เนื่องจากใช้สายตาเป็นเครื่องนำทาง มูลที่ถ่ายออกมาไม่เป็นก้อน เพราะกินพืชเป็นหลัก
มักพบในพื้นที่ป่าทึบ หรือป่าที่ใกล้กับชุมชน หากินในเวลากลางคืน โดยที่จะห้อยหัวอยู่กับกิ่งไม้ในเวลากลางวัน
โดยกินอาหาร คือ  ผลไม้และน้ำหวานจากดอกไม้ และจะกินใบไม้หากผลไม้และดอกไม้นั้นขาดแคลน
เป็นค้างคาวที่พบได้ทั่วทุกภูมิภาคของโลก ยกเว้นแถบขั้วโลก ในประเทศไทยชนิดที่รู้จักกันดี ก็คือ ค้างคาวแม่ไก่ป่าฝน (Pteropus vampyrus) จัดเป็นศัตรูพืชของเกษตรกรชนิดหนึ่ง